# Brian Molko

### A Wikipédiából, a szabad lexikonból.

| Zeneportál

A félig skót, félig amerikai Brian Molko (Brüsszel, 1972. december 10.) a Placebo nevű brit együttes énekeseként vált híressé.

Brüsszelben született, majd gyermekkorának első évei azzal teltek, hogy a világ egyik végéből utazott a másikba, mivel családja Belgium után Libanonba költözött, majd végül Luxemburgban kötöttek ki.

Művészi hajlamai igen hamar megmutatkoztak; tizenegy éves korára a zene és a színészkedés volt a két legnagyobb szenvedélye. Körülbelül ebben az életkorban kezdődtek nézeteltérései az édesanyjával, aki rendkívül vallásos volt és fiától is ezt követelte volna meg. Szerette volna, ha Brian-ből pap lesz, de a fiú erről másképp gondolkozott. Tizennégy éves volt, mikor járni kezdett első barátnőjével, egy 16 éves, Carol nevű francia lánnyal. A biszexualitását mindig is nyíltan felvállaló Brian első homoszexuális kapcsolata tizenhat éves korában volt, egy fiatalabb francia fiúval.

Amint befejezte a középiskolát Londonba ment, drámát tanulni a Goldsmith egyetemen. Ennek a szülei egyáltalán nem örültek; apja, aki bankár volt szerette volna, ha Brian – bátyjához hasonlóan – ugyanezt a szakmát választja. Az egyetem után Brian főleg azzal keresett pénzt, hogy különböző bárokban vállalt fellépéseket. Akkoriban már rendszeresen kifestette magát, s hatalmas kék szemeivel meg hosszú fekete hajával valóban elég nőiesen festett. Nem egyszer megesett, hogy miután bemutatkozott egy férfinak az meglepetten így szólt: „Elég furcsa név egy lánynak az, hogy Brian.” Ő erre ártatlanul azt válaszolt, hogy: „De én nem is vagyok lány.”

Egyik éjjel, mikor Brian épp a metróra várakozott megpillantotta Stefan Olsdal-t, aki a középiskolában évfolyamtársa volt. Stefan ekkoriban érkezett Londonba Svédországból, ahol zenét tanult a konzervatóriumban. Brian rávette, hogy nézze meg az egyik fellépését, ami olyan nagy hatással volt a svéd fiúra, hogy felvetette a zenekar-alapítás ötletét. Úgy gondolta, ő fog basszgitározni, Brian pedig majd énekel. Már csak egy dobosra volt szükségük. Így került a képbe Steve Hewitt, s ezzel megalakult az Ashtray Heart nevű formáció. Steve-nek azonban hamarosan el kellet hagynia a bandát, így Stefan megkérte az egyik ismerősét, Robert Schulzberg-et, hogy lépjen a helyébe. Az új együttes úgy döntött, hogy a Placebo nevet veszi fel. Első albumuk, a Placebo után Schulzberg kivált az együttesből, míg Steve visszakerült a dobosnak, ezúttal végleg. Amint a Placebo híressé vált Brian féktelen hedonizmusba kezdett; sohasem titkolta, hogy a drogokat sem veti meg – ez néhány dalszövegből is megtudható.

Párkapcsolatait sem lehetett éppen kiegyensúlyozottaknak nevezni; egyik lány után jött a másik. Az egyik ex-barátnője öngyilkos lett, miután Brian elhagyta. ( A Without you i'm nothing album nem egy dala utal erre a sajnálatos eseményre.)Azonban egy ideje már megvan Brian állandó partnere, Helena Berg; 2005-ben született meg Cody nevű kisfiuk. ( Nevét Brian egy régi barátja után kapta, aki autóbalesetben életét vesztette. ) Brian filmszerepet is vállalt a Velvet Goldmine című 1997-es filmben, mely a hetvenes évek glam-rock őrületét mutatja be.

## [szerkesztés] Placebo diszkográfia

- 1996. – Placebo
- 1998. – Without you i'm nothing
- 2000. – Black Market Music
- 2003. – Sleeping with ghosts
- 2006. – Meds

## [szerkesztés] Források

- Kaththea Azzurra Rowland: Bruised and Broken c. könyve

## [szerkesztés] Külső hivatkozások

- Placebo's official site

|  | Ezt a lapot át kellene olvasni, ellenőrizni a szavak helyesírását és a szöveg nyelvhelyességét.

A lap eredeti címe "http://hu.wikipedia.org../../../b/r/i/Brian_Molko_5f84.html"

Kategóriák: Korrektúrázandó lapok | Amerikai énekesek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Deutsch
- Español
- Suomi
- Français
- Galego
- Íslenska
- Italiano
- Nederlands
- Polski
- Português
- Русский
- Svenska
- Türkçe